CELEX: 62013CN0471
Language: da
Date: 2013-09-02 00:00:00
Title: Sag C-471/13: Anmodning om præjudiciel afgørelse indgivet af Amtsgericht Rüsselsheim (Tyskland) den 2. september 2013 — Peter Link mod Condor Flugdienst GmbH

23.11.2013   
            
            
               DA
            
            
               Den Europæiske Unions Tidende
            
            
               C 344/45
            
         Anmodning om præjudiciel afgørelse indgivet af Amtsgericht Rüsselsheim (Tyskland) den 2. september 2013 — Peter Link mod Condor Flugdienst GmbH
   (Sag C-471/13)
   2013/C 344/78
   Processprog: tysk
   
      Den forelæggende ret
   
   Amtsgericht Rüsselsheim
   
      Parter i hovedsagen
   
   
      Sagsøger: Peter Link
   
      Sagsøgt: Condor Flugdienst GmbH
   
      Præjudicielle spørgsmål
   
   
               1)
            
            
               Består der i henhold til en analog anvendelse af artikel 6 og 7 i forordning (EF) nr. 261/2004 (1) også et krav på kompensation, når ankomsten på den flyvning, som luftfartspassagererne oprindeligt havde booket, er forsinket med mere end tre timer, men passagererne dog i mellemtiden — og efter at der allerede forelå en stor forsinkelse på afgangen — frivilligt, selvstændigt og for egen regning har sørget for erstatningstransport hos et andet luftfartsselskab og dermed ikke deltager i den oprindeligt bookede flyvning, hvorved passagererne i forbindelse med erstatningstransporten når frem til destinationslufthavnen mere end tre timer senere end den ankomsttid, der var fastsat for den oprindeligt bookede flyvning?
            
         
               2)
            
            
               Såfremt det første spørgsmål skal besvares bekræftende: er det for spørgsmålet om, hvorvidt der er opstået en ret til kompensation, som er analog med retten til kompensation i artikel 6 og 7 i forordning (EF) nr. 261/2044, afgørende, at det frivillige og selvstændige valg af erstatningstransport hos et andet luftfartsselskab sker på et tidspunkt, hvor forsinkelsen i henhold til artikel 6, stk. 1, litra c), iii), og artikel 8, stk. 1, litra a), i forordning (EF) nr. 261/2004 under alle omstændigheder allerede er på fem timer?
            
         
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT L 46, s. 1).